**Likumprojekta “Grozījums Valsts un pašvaldību institūciju**

 **amatpersonu un darbinieku atlīdzības likumā” sākotnējās ietekmes**

 **novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta 2016.gada 2.augusta sēdē (prot.Nr.38, 39.§ “Informatīvais ziņojums “Par dienesta pienākumu izpildes laika organizēšanu Iekšlietu ministrijas sistēmas iestādēs un Ieslodzījuma vietu pārvaldē”, 5.punkts) dotais uzdevums – Iekšlietu ministrijai sadarbībā ar Tieslietu ministriju mēneša laikā sagatavot un iesniegt grozījumus ārējos normatīvajos aktos, lai nodrošinātu dienesta pienākumu izpildes laika uzskaiti un organizāciju atbilstoši Augstākās tiesas Administratīvo lietu departamenta 2016.gada 16.jūnija spriedumam lietā Nr.A420535212.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) 14.panta septīto daļu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm (turpmāk – amatpersona) dienesta pienākumu pildīšanu virs noteiktā dienesta pienākumu izpildes laika (turpmāk – virsstundu darbs) kompensē, piešķirot atpūtas laiku, kura ilgums atbilst virsstundu darbam. Tādējādi Atlīdzības likums paredz, ka faktiski nostrādātās stundas virs noteiktā dienesta pienākumu izpildes laika tiek kompensētas, piešķirot līdzvērtīgu atpūtas laiku. Savukārt minētā panta desmitajā un 10.1 daļā tiek noteikts, kādos gadījumos amatpersonām virsstundu darbs tiek apmaksāts. Virsstundu darba apmaksas apmēru nosaka Atlīdzības likuma 14.panta desmitā daļa, paredzot, ka samaksa ir atbilstoša amatpersonai noteiktajai stundas algas likmei, kā arī tiek maksāta piemaksa 100 procentu apmērā no tai noteiktās stundas algas likmes. Tādējādi šobrīd Atlīdzības likums paredz, ka virsstundu darbs tiek apmaksāts ar 200 procentu stundas algas likmi.Atbilstoši praksē pastāvošajai interpretācijai Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk – Dienesta gaitas likums) 30.panta otrā daļa, kas paredz attiecīgās iestādes vadītājam vai viņa pilnvarotajai amatpersonai tiesības noteikt aizliegumu atstāt dienesta pienākumu izpildes vietu pārtraukuma laikā, kopsakarā ar 30.panta pirmo daļu tika interpretēta tādējādi, ka tas dienesta pienākumu izpildes laiks, kad tika paredzēts pārtraukums, bet attiecīgās iestādes vadītājs vai viņa pilnvarota amatpersona šajā laikā noteica liegumu atstāt dienesta pienākumu izpildes vietu, netiek ieskaitīts dienesta pienākumu izpildes laikā, līdz ar to arī netiek kompensēts, piešķirot līdzvērtīgu atpūtas laiku. Tādējādi attiecīgajai amatpersonai, faktiski 24 stundas atrodoties dežūrmaiņā “gaidīšanas režīmā” (pasīvie dienesta pienākumi) un esot gatavai jebkurā laikā reaģēt uz attiecīgajiem notikumiem (aktīvie dienesta pienākumi), dienesta pienākumu pildīšanas laikā tika ieskaitīts tikai tas laiks, kad netika paredzēti pārtraukumi, kaut gan pārtraukumi faktiski netika piešķirti. Attiecīgi, ņemot vērā dienesta pienākumu pildīšanā neieskaitīto pārtraukumiem paredzēto laiku, dienesta pienākumu izpildes laika uzskaites periodā (kalendāra mēnesis attiecībā uz normālo dienesta pienākumu izpildes laiku un četri mēneši attiecībā uz summēto dienesta pienākumu izpildes laiku) nebija konstatējams virsstundu darbs. Attiecīgi nebija konstatējama nepieciešamība kompensēt virsstundu darbu, piešķirot līdzvērtīgu atpūtas laiku (Atlīdzības likuma 14.panta septītā daļa, kā arī 2003.gada 4.novembra Eiropas Parlamenta un Padomes Direktīvas 2003/88/EK par konkrētiem darba laika organizēšanas aspektiem prasībām (turpmāk – Direktīva 2003/88/EK) 17.panta 3.punkts kopsakarā ar 17.panta 2.punktu un 4.pantu).Augstākās tiesas Administratīvo lietu departaments 2016.gada 16.jūnijā spriedumā lietā Nr.A420535212 SKA-347/2016 ir atzinis, ka Dienesta gaitas likuma 30.pantā ietvertais regulējums interpretējams tādējādi, ka pārtraukuma laiks ir ieskaitāms dienesta pienākumu izpildes laikā, ja šajā laikā amatpersonām tiek noteikts aizliegums atstāt dienesta pienākumu izpildes vietu. Attiecīgi, ja pārtraukumam paredzētajā laikā amatpersonām ir noteikts aizliegums atstāt dienesta pienākumu izpildes vietu, lai nodrošinātu dienesta pienākumu izpildi jebkurā brīdī (tā dēvētais gaidīšanas režīms), ir uzskatāms, ka amatpersonām nav piešķirts pārtraukums, līdz ar to attiecīgais laiks uzskatāms par dienesta pienākumu izpildes laiku (sk. arī Eiropas Savienības tiesas (turpmāk – EST) 2000.gada 3.oktobra spriedumu lietā C-303/98 *Simap*, īpaši tā 50.punktu; EST 2001.gada 3.jūlija rīkojumu lietā C-241/99 *CIG*, īpaši tā 33 – 34.punktu; 2003.gada 9.septembra spriedumu lietā C-151/02 *Jaeger*, īpaši tā 60. – 68.punktu; EST 2015.gada 10.septembra spriedumu lietā C-266/14 *Federación de Servicios Privados del sindicato Comisiones obreras*, īpaši tā 35. – 37.punktu).Atbilstoši šobrīd paredzētajai dienesta pienākumu izpildes organizācijai un pieejamajiem cilvēkresursiem, ievērojot Augstākās tiesas Administratīvo lietu departamenta 2016.gada 16.jūnija spriedumā lietā Nr.A420535212 SKA-347/2016 sniegto termina “pārtraukums” interpretāciju, dienesta pienākumu izpildes laika uzskaites periodā (īpaši attiecībā uz summēto darba laiku) būtu konstatējams virsstundu darbs, kas savukārt prasa šī laika kompensēšanu, piešķirot līdzvērtīgu atpūtas laiku. Vienlaikus, piešķirot attiecīgajām amatpersonām līdzvērtīgu atpūtas laiku par virsstundu darbu, rodas nepieciešamība rast attiecīgo amatpersonu pienākumu izpildes aizvietotājus šo amatpersonu prombūtnes laikā. Līdz ar to nepieciešamība piešķirt attiecīgajām amatpersonām virsstundu darba kompensējošo atpūtas laiku, kā arī vienlaikus rast cilvēkresursus attiecīgo pienākumu izpildei, var novest pie attiecīgās Iekšlietu ministrijas sistēmas iestādes un Ieslodzījuma vietu pārvaldes nespēju pildīt dienesta uzdevumus. Tādējādi līdz brīdim, kamēr netiks pārskatītas dienesta pienākumu izpildes organizācijas pilnveidošanas iespējas, kā arī iespējas papildus cilvēkresursu piesaistei, var rasties nepieciešamība esošo amatpersonu iesaistei virsstundu darbā.Ņemot vērā praksē pastāvošo Dienesta gaitas likuma 30.panta interpretāciju, proti, ja iestādes vadītājs vai viņa pilnvarota persona noteica aizliegumu pārtraukuma laikā atstāt dienesta pienākumu izpildes vietu, tad dienesta pienākumu izpildes laiks, kad tika paredzēts pārtraukums, netiek ieskaitīts dienesta pienākumu izpildes laikā, līdz ar to arī netiek kompensēts, piešķirot līdzvērtīgu atpūtas laiku. Vienlaikus šāda situācija faktiski nozīmēja arī to, ka amatpersonu atalgojums (tā dēvētā “cietā alga”) tika aprēķināts, ņemot par pamatu faktiski nostrādāto laiku, ieskaitot pārtraukumiem paredzēto laiku, kas pēc būtības netika izmantoti (tika veltīti dienesta pienākumu pildīšanai, kaut gan arī pasīvajiem dienesta pienākumiem). Šobrīd, palielinoties uzskaitāmajam dienesta pienākumu izpildes laikam (stundām), automātiski palielināsies arī tas laiks, kuru vajadzēs kompensēt ar līdzvērtīgu brīvo laiku, kaut gan dienesta pienākumu izpildes apjoms nemainīsies. Situācija, kad rastos nepieciešamība piešķirt kompensējošo brīvo laiku par nostrādātajām virsstundām ievērojamam amatpersonu lokam, var novest pie attiecīgās iestādes nespējas nodrošināt dienesta uzdevumu izpildi vismaz minimāli nepieciešamajā apjomā. Attiecīgi, lai sabalansētu nepieciešamību nodrošināt Iekšlietu ministrijas sistēmas iestādes un Ieslodzījuma vietu pārvaldes funkciju izpildi ar pieejamiem resursiem, būtu paredzama iespēja tās nostrādātās virsstundas, kuras nav iespējams kompensēt, piešķirot līdzvērtīgu atpūtas laiku, kompensēt, maksājot atlīdzību. Nosakot nostrādāto virsstundu, kuras nav iespējams kompensēt, piešķirot līdzvērtīgu atpūtas laiku, atlīdzības apmēru būtu ņemams vērā, ka arī gadījumos, kad nav iespējams piešķirt pārtraukumus, amatpersonām tiek nodrošināta iespēja paēst. Tādējādi tiek paredzēts pārtraukuma pamatmērķa kompensējošais mehānisms pārtraukuma nepiešķiršanas gadījumā. Vienlaikus tas nozīmē, ka arī gadījumā, ja pārtraukumi netiek piešķirti, dienesta pienākumi visā attiecīgās darba dienas dienesta pienākumu izpildes laikā netiek pildīti pilnā apjomā. Attiecīgi pārtraukumiem paredzētais laiks pārtraukumu nepiešķiršanas gadījumā nebūtu pilnībā pielīdzināms tam dienesta pienākumu izpildes laikam virs noteiktā dienesta pienākumu pildīšanas laika, kad dienesta pienākumi tiek pildīti pilnā apjomā. Līdz ar to nostrādātās virsstundas, kuras nav iespējams kompensēt, piešķirot līdzvērtīgu atpūtas laiku, atlīdzības apmērs būtu nosakāms atbilstoši amatpersonai noteiktajai stundas algas likmei (bet nevis atbilstoši amatpersonai noteiktajai stundas algas likmei, kā arī nosakot papildus piemaksu 100 procentu apmērā no tai noteiktās stundas algas likmes). Kā to ir uzsvērusi EST, interpretējot Direktīvā 2003/88/EK ietvertās normas, kaut gan Direktīva 2003/88/EK nosaka minimālās drošības un veselības prasības darba laika organizēšanai, tomēr Direktīva 2003/88/EK nenosaka atalgojuma apmēra robežas (sk. EST 2015.gada 10.septembra spriedumu lietā C-266/14 *Federación de Servicios Privados del sindicato Comisiones obreras*, īpaši tā 47. – 49.punktu). Savukārt kā to ir secinājusi Latvijas Republikas Satversmes tiesa izdienas pensija netieši veido it kā “atliktu atalgojumu” par nevainojamu dienestu ilgā laika periodā un sekmē attiecīgo dienestu un institūciju kvalitatīvu darbību, it īpaši antikorupcijas aspektā (sk. Latvijas Republikas Satversmes 2007.gada 7.janvāra sprieduma lietā Nr. 2006-13-0103 7.punktu Latvijas Republikas Satversmes 2010.gada 31.marta sprieduma lietā Nr. 2009-76-01 5.punktu). Attiecīgi to nostrādāto virsstundu, kuras nav iespējams kompensēt, piešķirot līdzvērtīgu atpūtas laiku, kompensēšana, maksājot atlīdzību atbilstoši amatpersonai ar speciālo dienesta pakāpi noteiktajai stundas algas likmei, ir skatāma arī amatpersonām noteikto sociālo garantiju kontekstā, tai skaitā izdienas pensijas kontekstā.Likumprojekts paredz, ka amatpersonām virsstundu darbu varēs apmaksāt, ja virsstundu darba kompensēšana ar atpūtas laiku apdraudētu attiecīgās Iekšlietu ministrijas sistēmas iestādes vai Ieslodzījuma vietu pārvaldes spēju nodrošināt dienesta uzdevumu izpildi, proti, tikai tajos gadījumos (un tādā apmērā), kad nav iespējams piešķirt atpūtas laiku, un, ja piešķirot atpūtas laiku, tas apdraudēs iestādei noteikto uzdevumu izpildi. Lēmumu par virsstundu darba apmaksu varēs pieņemt iestādes vadītājs vai viņa pilnvarota amatpersona, un tā samaksa būs atbilstoši amatpersonai noteiktajai stundas algas likmei, kā arī gadījumos, ja attiecīgo virsstundu darbu veidos laiks, kas nebija paredzēts pārtraukumiem, arī piemaksa 100 procentu apmērā no noteiktās stundas algas likmes.Ņemot vērā, ka, lai saglabātu dienesta uzdevumu izpildes spējas, visos gadījumos nebūtu vajadzības pilnībā atteikties no dienesta pienākumu pildīšanas virs noteiktā dienesta pienākumu izpildes laika kompensēšanas, piešķirot atpūtas laiku, tiek paredzēta arī daļēja virsstundu darba kompensēšanas aizstāšana ar apmaksu. Vienlaikus virsstundu darba kompensēšanas aizstāšanas apmaksas apmērs ir diferencējams. Tādējādi, ņemot vērā minētos aspektus, ir nosakāma arī tā dienesta pienākumu pildīšanas virs noteiktā dienesta pienākumu izpildes laika kategorija, kas primāri būtu kompensējama ar brīvo laiku. Likumprojekts paredz Atlīdzības likuma 14.panta 10.1 daļā paredzēto virsstundu darba regulējošo normu iekļaušanu Atlīdzības likuma 14.panta desmitajā daļā, lai nodrošinātu uz amatpersonām attiecināmā virsstundu darba regulējuma lielāku skaidrību. |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts “Grozījums Valsts un pašvaldību institūciju amatpersonu un darbinieku atlīdzības likumā” attieksies uz Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 94 028 245 |  | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 94 028 245 |  | 0 | 0 | 0 |
| 1.2. valsts speciālais budžets |  | 0 |  |  |  |
| 1.3. pašvaldību budžets |  | 0 |  |  |  |
| 2. Budžeta izdevumi: | 94 028 245 |  | 4 785 511 | 4 785 511 | 4 785 511 |
| 2.1. valsts pamatbudžets | 94 028 245 |  | 4 785 511 | 4 785 511 | 4 785 511 |
| 2.2. valsts speciālais budžets |  |  |  |  |  |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | -4 785 511 | -4 785 511 | -4 785 511 |
| 3.1. valsts pamatbudžets | 0 | 0 | -4 785 511 | -4 785 511 | -4 785 511 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | -4 785 511 | -4 785 511 | -4 785 511 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Papildu nepieciešamais finansējums samaksai par virsstundu darbu, kas izveidojas, amatpersonai dienesta pienākumu izpildes laikā ieskaitot laiku, kad tai dota iespēja paēst, neatstājot dienesta vietu, piemaksai par nakts darbu, ja iespēja paēst paredzēta nakts laikā (no plkst.22.00 līdz 6.00), kā arī darba samaksas pieauguma ietekmei uz vidējās izpeļņas pieaugumu aprēķināts, pamatojoties uz *kompensējamo virsstundu skaitu* (detalizēts aprēķins – anotācijas 1.pielikumā).*Papildu izdevumu detalizēts aprēķins* atspoguļots anotācijas 2.pielikumā.Izdevumi amatpersonu atlīdzības palielināšanai – kopā* **4 785 511 *euro***,

tajā skaitā:• **Iekšlietu ministrijai – 2 240 426 *euro*** (1000.EKK Atlīdzība), tai skaitā 1100.EKK Atalgojums – 1 812 788 *euro,*  *no tā:* sadalījumā pa budžeta programmām un apakšprogrammām*:**07.00.00 “Ugunsdrošība, glābšana un civilā aizsardzība”:*1000.EKK Atlīdzība - 2 020 475 *euro*, 1100.EKK Atalgojums –1 634 820 *euro;**10.00.00 “Valsts robežsardzes darbība”:* 1000.EKK Atlīdzība – 219 951 *euro*, 1100.EKK Atalgojums – 177 968 *euro;** • **Tieslietu ministrijai** *(04.01.00 “Ieslodzījuma vietas”)* **– 2 545 085 *euro*** (1000.EKK Atlīdzība), tai skaitā 1100.EKK Atalgojums – 2 059 297 *euro.*
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Saskaņā ar likumu “Par valsts budžetu 2016.gadam” izdevumi atlīdzībai (94 028 245 *euro*) sadalījumā pa budžeta programmām un apakšprogrammām, kuras ietekmē likumprojekts:07.00.00 “Ugunsdrošība, glābšana un civilā aizsardzība” – 37 137 932 *euro*;10.00.00 “Valsts robežsardzes darbība” –32 228 275 *euro*;04.01.00 “Ieslodzījuma vietas” –24 662 038 *euro*.  Informatīvā ziņojuma “Par dienesta pienākumu izpildes laika organizēšanu Iekšlietu ministrijas sistēmas iestādēs un Ieslodzījuma vietu pārvaldē” 4.nodaļā “Priekšlikumi turpmākai rīcībai “ tika veikts finansiālās ietekmes salīdzinājums 2 variantiem:1. Ja dežūrmaiņas laikā paredzētie pārtraukumi tiek ieskaitīti dienesta pienākumu izpildes laikā un attiecīgi apmaksāti kā virsstundas, papildu nepieciešami finanšu līdzekļi līdz 11 514 785 *euro* (paredzēta apmaksa ar 200 procentu stundas algas likmi).2. Ja dežūrmaiņas laikā paredzētie pārtraukumi tiek ieskaitīti dienesta pienākumu izpildes laikā, neveicot samaksu par virsstundu darbu, nesamazinot struktūrvienību kapacitāti un sniegto pakalpojumu kvalitāti, nepieciešamas papildus 555 amata vietas un finanšu līdzekļi līdz 8 374 906 *euro.*Norādīts, ka “no aprēķiniem secināms, ka finansiāli efektīvākais risinājums, saglabājot šobrīd esošo situāciju, ir amata vietu skaita palielināšana par 555 amata vietām. Ņemot vērā to, ka dienesta pienākumu izpildes laika organizācija atbilstoši Augstākās tiesas veiktajai interpretācijai nav iespējama bez būtiskiem papildus personāla resursiem un papildus finansējuma, pašlaik tiek izstrādāti priekšlikumi, lai veiktu izmaiņas dienesta pienākumu izpildes laika organizēšanā, kā arī gatavoti tiesību aktu projekti.”. Tomēr papildu amata vietu nokomplektēšana prasa Iekšlietu ministrijas sistēmas izglītības iestāžu kapacitātes palielināšanu un nav iespējama vidējā termiņā. Līdz ar to labākais problēmas risinājums ir likumprojektā paredzētais regulējums.  Lai paredzētu papildu finansējumu papildu izdevumu segšanai, kas rodas, ieskaitot ēdienreizēm paredzēto laiku dienesta pienākumu izpildes laikā, sagatavots Ministru kabineta protokollēmuma projekts, kas paredz šādus uzdevumus:- iekšlietu ministram likumprojektā paredzēto regulējumu normatīvajos aktos noteiktajā kārtībā sagatavot un iesniegt kā priekšlikumu budžetu pavadošajam likumprojektam “Grozījumi Valsts un pašvaldību institūciju amatpersonu un darbinieku atlīdzības likumā” (TA – 1950) izskatīšanai Saeimā otrajā lasījumā.- Iekšlietu ministrijai un Tieslietu ministrijai kopīgi ar Finanšu ministriju izvērtēt papildu izdevumu, kas saistīti ar virsstundu darba samaksas nodrošināšanu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, finansēšanas avotus un normatīvajos aktos noteiktajā kārtībā sagatavot un iesniegt tos kā priekšlikumus likumprojekta “Par valsts budžetu 2017.gadam” un likumprojekta “Par vidēja termiņa budžeta ietvaru 2017., 2018. un 2019.gadam” izskatīšanai Saeimā otrajā lasījumā. Iekšlietu ministrija kā papildu finansējuma avotu piedāvās papildu ieņēmumus no naudas sodiem par pārkāpumiem ceļu satiksmē, kas fiksēti ar VAS “Ceļu satiksmes drošības direkcija” fotoradariem (2017.fadā darbosies 24 papildu fotoradari; Iekšlietu ministrija sagatavos un iesniegs attiecīgus priekšlikumus valsts pamatbudžeta ieņēmumu un izdevumu palielināšanai likumprojekta “Par valsts budžetu 2017.gadam” un likumprojekta “Par vidēja termiņa budžeta ietvaru 2017., 2018. un 2019.gadam” izskatīšanai Saeimā otrajā lasījumā. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Likumprojekts pirms iesniegšanas Ministru kabinetā tiks ievietots Iekšlietu ministrijas mājas lapā sadaļā „Sabiedrības līdzdalība”.  |
| 3. | Sabiedrības līdzdalības rezultāti | *Tiks aizpildīts pēc viedokļu saņemšanas.* |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ugunsdzēsības un glābšanas dienests Valsts policija (piešķirto finanšu līdzekļu ietvaros).Valsts robežsardzeDrošības policija (piešķirto finanšu līdzekļu ietvaros)Iekšējās drošības birojs (piešķirto finanšu līdzekļu ietvaros)Ieslodzījuma vietu pārvalde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs Rihards Kozlovskis

Valsts sekretāre Ilze Pētersone–Godmane

15.09.2016. 11:14

2533

V.Vītoliņš

67219597, vilnis.vitolins@iem.gov.lv

A.Strode,

67219602, alda.strode@iem.gov.lv